**NACIONALNA RASPRAVA O BUDUĆNOSTI EUROPE – BIJELA KNJIGA**

Rasprava ključnih dionika iz poslovnog sektora, sindikata, civilnog društva

i akademske zajednice o tome kakvu budućnost želimo za Europsku uniju i Hrvatsku u njoj

**HRVATSKA GOSPODARSKA KOMORA, ZAGREB, ROOSEVELTOV TRG 2**

**VIJEĆNICA, 1. KAT**

**PONEDJELJAK, 29. SVIBNJA 2017. OD 9,30 H DO 14,30 H**

**PROGRAM**

|  |  |  |
| --- | --- | --- |
| 9:00-9:30 | Registracija sudionika |  |
| 9:30-9:45 | **Uvodna i pozdravna riječ**  Dragica **Martinović** i moderator Mislav **Togonal**,  **Bijela knjiga Europske komisije o budućnosti Europe -** razmatranja i scenariji za EU27 do 2025. godine  Branko **Baričević**, voditelj Predstavništva Europske komisije u RH | |
| 09:45-10:30  10.30-11:20  11:20-12:00 | **Osvrt članova EGSO-a na scenarije razvoja EU s aspekta održivog razvoja, ekonomskog rasta, radno-socijalnih prava i poduzetništva**  Toni **Vidan**, Zelena akcija  Vilim **Ribić**, Matica hrvatskih sindikata  Dragica **Martinović**, Hrvatska gospodarska komora  **Pitanja, dileme i rasprava**  **Pauza i zakuska** | |
| 12:00-13:00 | **Geopolitički, gospodarski i društveno-kulturni aspekti pojedinih scenarija i hrvatskog članstva u EU** (recenzija prethodno rečenog)  dr.sc. Višnja **Samardžija**, Institut za razvoj i međ. odnose  prof.dr.sc Boris **Cota**, Ekonomski fakultet  mr.sc. Zvonimir **Savić**, Hrvatska gospodarska komora  dr.sc. Danijela **Dolenec**, Fakultet političkih znanosti | |
| 13:30-14:30  14:20-14:30 | **Rasprava usmjerena zaključcima – preporuke**  Rasprava s fokusom na prijedloge preporuka predstavnicima EU i nacionalnim vlastima  **Zaključna i odjavna riječ** (moderator i član EGSO-a) | |

|  |  |
| --- | --- |
|  |  |

**BIJELA KNJIGA O BUDUĆNOSTI EUROPE**

**Bijela knjiga doprinos je Europske komisije raspravi širokog spektra dionika o tome kako bi se Europa trebala razvijati u predstojećim godinama. Bijelu knjigu treba promatrati kao početak procesa zajedničkog odlučivanja 27 država članica EU o budućnosti Unije.**

**Predloženi scenariji prema kojima bi se Europa mogla razvijati do 2025. godine, samo su indikativni, preklapaju se i međusobno ne isključuju i služe kao podloga za raspravu, a konačni scenarij vjerojatno će biti kombinacija elemenata iz ponuđenih scenarija i novih rješenja.**

**Scenarij 1: Ne odustajemo**

EU želi ostvariti plan pozitivnih promjena.

**Scenarij 2: Samo zajedničko tržište**

EU se postupno okreće samo jedinstvenom tržištu.

**Scenarij 3: Oni koji žele više, čine više**

EU omogućuje državama članicama koje to žele da zajedno učine više u određenim područjima.

**Scenarij 4**: **Činiti manje, ali učinkovitije**

EU usredotočena je na bolje i brže ostvarenje rezultata u određenim područjima, dok u drugim čini manje.

**Scenarij 5: Zajedno činimo mnogo više**

EU odluči činiti mnogo više u svim područjima politika.

**Glavna područja EU politika na koje upućuje Bijela knjiga:**

1. Jedinstveno tržište i trgovina
2. Ekonomska i monetarna unija
3. Schengen, migracije i sigurnost
4. Vanjska politika i obrana
5. Proračun EU-a
6. Sposobnost ostvarivanja rezultata

**Ključna pitanja koja je definirao EGSO kao podlogu za nacionalne rasprave:**

1. Koji od pet scenarija izloženih u Bijeloj knjizi s vašeg stanovišta najbolje rješava unutarnje i vanjske izazove s kojima se suočava EU, i zašto?
2. Postoji li mogućnost nekog drugog, boljeg, scenarija koji nije naveden u Bijeloj knjizi? Ako da, zašto je bolji? Na koji bi se način, po vašem mišljenju, moglo promicati povjerenje i pouzdanje unutar Unije?
3. Treba li povećati vidljivost Europske unije i poboljšati komunikaciju o njoj? Kako bi se to moglo postići?
4. Jesu li područja politike na koja se upućuje dovoljno sveobuhvatna i ilustrativna? Kako biste ih poredali po važnosti? Postoji li bitno područje politike koje nije spomenuto ili je nedovoljno istaknuto? Ako postoji, koje je to područje i koji od pet scenarija bi najbolje poslužio njegovom razvoju?
5. U pogledu daljnjih koraka koje treba poduzeti, kako bi trebalo strukturirati „Rasprave o budućnosti Europe diljem europskih nacionalnih skupština, gradova i regija“? Koju bi ulogu organizirano civilno društvo trebalo igrati u određivanju daljnjih koraka i kako?
6. Koja su vaša posebna očekivanja u odnosu na ishod savjetovanja?
7. Kako se građanima može dati veća uloga u oblikovanju budućnosti Europe?

**Ključna pitanja koja definiraju hrvatski članovi EGSO-a kao podlogu za raspravu:**

1. Kako ocjenjujemo navedeni dokument?
2. Koje bi institucionalne forme trebale pratiti pojedine scenarije?
3. Koji je od scenarija realističan s obzirom na političke i ekonomske okolnosti u državama članicama?
4. Koja su to najvažnija pitanja koja se tiču Hrvatske? Eurozona, moguća federacija…?
5. Koji od scenarija u najvećoj mjeri odgovara aktualnoj poziciji Republike Hrvatske i postoji li neko treće rješenje koje najbolje odgovara gospodarskim i socijalnim interesima naše zemlje?
6. Koji od scenarija u najvećoj mjeri ispunjava očekivanja svake od tri skupine koje čine EGSO i posebno očekivanja hrvatskih članova EGSO-a?

**Uloga Europskog gospodarsko socijalnog odbora (EGSO)**

EGSO je jedno od pet najvažnijih tijela Europske unije. On je tijelo savjetodavnog karaktera, osnovano 1957. godine koje daje savjete glavnim institucijama EU-a (Europskoj komisiji, Vijeću i Europskom parlamentu), putem izvješća i mišljenja na predložene zakonodavne akte EU-a, kao i samoinicijativna mišljenja o pitanjima koja EGSO smatra posebno važnima. EGSO se zalaže za razvitak participativne demokracije i nastoji premostiti jaz između europskih institucija i organiziranog civilnog društva. EGSO čini 350 članova i članica iz svih 28 država koji predstavljaju široku lepezu gospodarskih, socijalnih i kulturnih interesa u svojim zemljama. Podijeljeni su u tri skupine: poslodavce, radnike i skupinu raznih interesa te djeluju kao most između EU-a i organizacija civilnog društva u državama članicama. Hrvatsku delegaciju pri EGSO-u čine: Davor Majetić (HUP), Violeta Jelić (HOK), Dragica Martinović (HGK), Ana Miličević Pezelj (SSSH), Marija Hanževački (NHS), Vilim Ribić (Matica hrvatskih sindikata), Toni Vidan (Zelena akcija), Lidija Pavić Rogošić (ODRAZ) i Marina Škrabalo (GONG).